ಜೂ.ಎನ್‌ಟಿಆರ್ ಕೈಯಲ್ಲಿ `ಗಾಡ್ ಆಫ್ ವಾರ್ ಮುರುಗ’ ಬುಕ್ ಯಾಕೆ?

ಟಾಲಿವುಡ್‌ನ (Tollywood) ನಟ ಜೂ.ಎನ್‌ಟಿಆರ್ (Jr NTR)  ಬ್ಯಾಕ್ ಟು ಬ್ಯಾಕ್ ಸಿನಿಮಾಗಳನ್ನ ಒಪ್ಪಿಕೊಂಡಿದ್ದಾರೆ. ಬಾಲಿವುಡ್‌ನಲ್ಲಿ ಮೊದಲ ಸಿನಿಮಾ ಹೃತಿಕ್ ರೋಷನ್ ಜೊತೆ ವಾರ್-2 ಚಿತ್ರದಲ್ಲಿ ನಟಿಸುತ್ತಿದ್ದಾರೆ. ಈಗಾಗ್ಲೇ ಮುಂಬೈಗೆ ತೆರಳಿ ವಾರ್-2 ಸಿನಿಮಾದ ಶೂಟಿಂಗ್ ಅನ್ನ ಕಂಪ್ಲೀಟ್ ಮಾಡಿಕೊಟ್ಟಿದ್ದಾರೆ. ಬಳಿಕ ಈಗ ಮೈಥಾಲಾಜಿಕಲ್ ಸಿನಿಮಾ ಮಾಡುವ ಕಡೆ ಎನ್‌ಟಿಆರ್ ಗಮನ ಹರಿಸಿದ್ದಾರೆ ಎನ್ನಲಾಗ್ತಿದೆ.

ತ್ರಿವಿಕ್ರಮ್ ಶ್ರೀನಿವಾಸ್ ನಿರ್ದೇಶನ ಮಾಡಲು ತಯಾರಿ ಮಾಡಿಕೊಂಡ ಪೌರಾಣಿಕ ಕಥೆಯಾಧಾರಿತ ಸಿನಿಮಾಗೆ ಜೂ.ಎನ್‌ಟಿಆರ್ ನಾಯಕ. ಈ ಮೊದ್ಲು ಈ ಸಿನಿಮಾದ ಕಥೆಯನ್ನ ಅಲ್ಲು ಅರ್ಜುನ್‌ಗೆ ಸಿದ್ಧ ಮಾಡಿಕೊಂಡಿದ್ದ ನಿರ್ದೇಶಕ, ಬದಲಾಯಿಸಿ ಜೂ.ಎನ್‌ಟಿಆರ್‌ಗೆ ಈ ಸಿನಿಮಾವನ್ನ ನಿರ್ದೇಶನ ಮಾಡುವ ತಯಾರಿ ಮಾಡಿಕೊಂಡಿದ್ದಾರೆ.

ಈ ಸಿನಿಮಾಗೂ ಇತ್ತೀಚೆಗೆ ಜೂ.ಎನ್‌ಟಿಆರ್ ಕೈಯಲ್ಲಿ ಹಿಡಿದ ಬುಕ್‌ಗೂ ತಾಳೆಯಾಗುತ್ತಿದೆ. ಇಷ್ಟೂ ದಿನವಿದ್ದ ಊಹಾಪೋಹಗಳು ನಿಜವಾಗುತ್ತಿವೆ. ಜೂ.ಎನ್‌ಟಿಆರ್ ಮೈಥಾಲಾಜಿಕಲ್ ಸಿನಿಮಾ (Mythological Film) ಮಾಡೋದು 100% ಗ್ಯಾರಂಟಿ. ಹೌದು, ಇತ್ತೀಚೆಗೆ ಜೂ.ಎನ್‌ಟಿಆರ್ ಮುಂಬೈ ಏರ್‌ಪೋರ್ಟ್‌ನಲ್ಲಿ `ಮುರುಗ: ದಿ ಲಾರ್ಡ್ ಆಫ್ ವಾರ್, ದಿ ಗಾಡ್ ಆಫ್ ವಿಸ್‌ಡಮ್’ ಎಂಬ ಪುಸ್ತಕವನ್ನ ಕೈಯಲ್ಲಿ ಹಿಡಿದುಕೊಂಡಿದ್ದಾರೆ.

ಜೂ.ಎನ್‌ಟಿಆರ್ ಹಾಗೂ ತ್ರಿವಿಕ್ರಮ್ ಶ್ರೀನಿವಾಸ್ ಇಬ್ಬರ ಕಾಂಬಿನೇಷನ್‌ನ ಸಿನಿಮಾ ಗಾಡ್ ಆಫ್ ಮುರುಗ ಕುರಿತಾಗಿಯೇ ಇರುತ್ತಾ ಅನ್ನೋ ಪ್ರಶ್ನೆಗಳು ಉದ್ಭವವಾಗಿವೆ. ಇವೆಲ್ಲ ಪ್ರಶ್ನೆಗಳಿಗೆ, ಊಹಾಪೋಹಗಳಿಗೆ ಮುಂದಿನ ದಿನಗಳಲ್ಲಿ ಉತ್ತರ ಸಿಗಬೇಕಿದೆ.